Nariadenie Komisie (ES) č. 1226/1999
z 28. mája 1999
týkajúce sa výnimiek, ktoré sa majú udeliť v štatistike o službách v oblasti poisťovníctva
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES, Euratom) č. 58/97 z 20. decembra 1996 o štrukturálnej podnikovej štatistike (1), naposledy zmenené a doplnené nariadením (ES, Euratom) č. 410/98 (2), najmä na jeho článok 12 bod x),
(1) keďže nariadením (ES, Euratom) č. 58/97 sa ustanovuje spoločný rámec na predkladanie štatistických údajov o štruktúre, činnosti, výkonnosti a konkurencieschopnosti v oblasti poisťovníctva v rámci spoločenstva;
(2) keďže je potrebné udeliť výnimky vzhľadom na štatistické údaje o službách v oblasti poisťovníctva;
(3) keďže opatrenia, ktoré sa ustanovujú v tomto nariadení, sú v súlade so stanoviskom Výboru pre štatistický program,
PRIJALA TOTO NARIADENIE:
Článok 1
V súlade s článkom 11 nariadenia (ES, Euratom) č. 58/97 sú výnimky vzhľadom na hlavné údaje zoznamu A prílohy 5 k uvedenému nariadeniu stanovené v prílohe k tomuto nariadeniu.
Článok 2
Toto nariadenie nadobudne účinnosť dvadsiaty deň odo dňa jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 28. mája 1999